Catherine Willows
<s>Direktorica Catherine Willows je izmišljeni lik forenzičke istražiteljice koja je bila jedna od glavnih protagonista američke TV-serije CSI: Crime Scene Investigation.</s><s>Predstavljala je stalni lik serije od početka (2000.) do sredine 12. sezone.</s><s>Njen lik je bio zamjenik Gila Grissoma, šefa tima forenzičkih istražitelja Las Vegasa, te je od njegovog odlaska preuzela njegovu dužnost i obavljala sve dok nije dobila ponudu za rad u FBI.</s><s>Willows se u završnici serije - TV-filmu Immortality - vraća u Las Vegas i preuzima mjesto direktora Kriminalističke laboratorije Las Vegasa.</s>

<s>Catherine Willows se rodila 1958. ili 1959. godine kao dijete samohrane majke, lasvegaske šougerle Lily Flynn.</s><s>U mladosti je radila kao striptizeta ("egzotična plesačica") kako bi financirala studij medicine, nakon čega se zaposlila u Lasvegaskoj kriminalističkoj laboratoriji.</s><s>Willows je i sama postala samohranom majkom, nakon što se razvela od muža Eddieja (koga tumači Timothy Carhart), kasnije ubijenog tokom serije, te živjela sa kćeri Lindsay (koju tumače Madison McReynolds, Kay Panabaker i Katie Stevens).</s><s>Tokom serije se ispostavilo kako je njen pravi otac Sam Braun (čiji lik tumači Scott Wilson), vlasnik kockarnica i lokalni tajkun, a nakon čijeg ubistva naslijeđuje dio njegovog bogatstva.</s>

<s>Willows je od svih članova tima bila najsklonija suprotstavljati se Grissomu (iako će sa njim imati blizak prijateljski odnos), ali i, pogotovo u prvim sezonama, inzistirati da dobije unaprijeđenje u službi.</s>

<s>Vanjske veze</s>

<s>Likovi iz serije CSI: Crime Scene Investigation
Fiktivni policajci i inspektori
Fiktivni forenzičari</s>

